Lauri Sutela
Lauri Johannes Sutela (aastani 1929 Lauri Schroderus; 11. oktoober 1918 Äänekoski – 8. november 2011 Helsingi) oli Soome sõjaväelane, kindral. Lauri Sutela sai 1939. aastal Soome Kadetikoolist ohvitserihariduse ja osales seejärel Talvesõjas ja Jätkusõjas. 1950. aastatel juhtis ta Soome sõjaväeluure loomist. 15. aprillist 1974 kuni 11. oktoobrini 1983 oli ta Soome kaitseväe juhataja. Ta oli sõjajärgse aja Soome kõige kauem ametis olnud kaitseväe juhataja. 1970. aastate teisel poolel hoidis ta oma vastuseisuga ära sõjalise koostöö lepingud ja ühised õppused Nõukogude Liiduga.